Steven Morrow. Steven Joseph Morrow (; 1970-yil 2-iyulda Shimoliy Irlandiyaning Belfastda tugʻilgan) — shimoliy Irlandiyalik futbolchi va murabbiy. Futbolchilik faoliyati. Steven Morrow Shimoliy Irlandiyaning „Bangor“ futbol klubi yoshlar jamoasi tarbiyalanuvchisi hisoblanadi. Keyin 1987-yilning iyul oyida Londonning „Arsenal“ jamoasiga oʻtgan. Himoyachi „Arsenal“ futbol klubida debyut qilishdan oldin oʻzini „Reading“, „Watford“ va „Barnet“ futbol klublarida sinab koʻrgan. 1992-yil 8-aprelda „Norwich City“ futbol klubi bilan oʻyinda Nayjel Uinterbern jarohat olgani sababli Steven Morrow uning oʻrniga maydonga tushgan. Steven Morrow 1992—1993-yilgi mavsumda koʻp maydonga tusha boshlagan. U oʻzining koʻp oʻyinlarini yarim himoyachi sifatida oʻtkazgan, shuningdek, asosiy kubok oʻyinlarida jarohatlangan Pol Devisning oʻrniga oʻyinlarda ishtirok etgan. Steven Morrow ham Liga kubogi finalida „Sheffield Wednesday“ futbol klubiga qarshi oʻyinda maydonga tushgan. 2002-yil 10-fevralda Steven Morrow MLS klubi „Dallas Burn“ futbol klubi bilan shartnoma imzolagan. 2002-yil 18-mayda „Colorado Rapids“ futbol klubiga qarshi oʻyinda u „Dallas Burn“ futbol klubi safida birinchi gollarini urgan va dubl qayd etgan. Murabbiylik faoliyati. 2003-yil 22-sentabrda Steven Morrow „Dallas Burn“ futbol klubi murabbiylar shtabiga bosh murabbiy Kolin Klarkning yordamchisi sifatida qoʻshilgan. 2004-yil may oyining oxirida u shaxsiy sabablarga koʻra klubni tark etgan, ammo 2005-yil 27-yanvarda yana jamoaga qaytib kelgan. 2006-yil 7-noyabrda „Dallas Burn“ futbol klubi Steven Morrow bilan shartnoma uzaytirilmasligini eʼlon qilgan va vaqtincha bosh murabbiy vazifasini bajarishni topshirgan. 2006-yil 11- dekabrda klubning doimiy bosh murabbiyi etib tayinlangan. 2008-yil 20-mayda „Dallas Burn“ futbol klubidan boʻshatilgan.